Մաշա Վեբեր

**Մարիա Յուրևնա Վեբեր** (, ), առավել հայտնի է **Մաշա Վեբեր** անունով, ռուս երգչուհի և դերասանուհի։ «Тутси» փոփ խմբի  մենակատարուհի։ 2016 թվականին դարձել է սոլո կատարող։

## Կենսագրություն
Ծնվել է 1987 թվականի մայիսի 5-ին Միտիշիում՝ Մոսկվայի մարզում։ Մայրը գերմանուհի է, իսկ հայրը՝ ռուս։ 2002 թվականին գերազանցությամբ ավարտել է երաժշտական դպրոցի դաշնամուրի բաժինը։

### Կրթություն
2015 թվականին ավարտել է Ռուսաստանի թատերական արվեստի ինստիտուտի թատերական ֆակուլտետը՝ Վ․ Ա․ Անդրեևի կուրսը։ Ինստիտուտն ավարտելուց հետո նա խաղացել է Ռուսաստանի թատերական արվեստի ինստիտուտի գլխավոր բեմի տարբեր թատերական ներկայացումներում։

### Ստեղծագործություն
2003 թվականին դարձել է  Առաջին ալիքի «Աստղերի ֆաբրիկա» հեռուստանախագծի մասնակից։

2004-2014 թվականներին եղել է «Тутси» խմբի մենակատարուհի։

2016 թվականին սկսել է իր սոլո կարիերան։ Նա թողարկել է «Ты лучше» սինգլը, ձայնագրել է  երգի տեսահոլովակ և ելույթ է ունեցել «Ոսկե գրամաֆոն» համերգին։ 2017 թվականի հոկտեմբերին Մաշան թողարկել է «Նա» ստեղծագործության տեսահոլովակը։

2019 թվականի մայիսին RU.TV մրցանակաբաշխության համերգին ելույթ է ունեցել «Люблю как умею» երգով, որը կատարել է Լեոնիդ Ռուդենկոյի հետ։ Այդ երգով երաժիշտները մասնակցել են «Мегамикс» անվանակարգին։ Միխայիլ Շուֆուտինսկու հետ Մաշա Վեբերը ձայնագրել են «Повторяй за мной» հիթի տեսահոլովակը։ Նրանց համատեղ երգը շահել է «Տարվա շանսոն»-ը երաժշտական մրցանակը։ Ավելի վաղ Դենիս Կլյավերի հետ ներկայացրել է «Дождем» երգը։

2019 թվականի նոյեմբերին Իրինա Օրտմանի, Լեսյա Յարոսլավի և Նատալի Ռոստով ի հետ հավաքվել են «Тутси»-ի խմբի կազմում։

2020 թվականի հուլիսին թողարկել է «На ветру» սինգլը և դրա տեսահոլովակը։ Երգի հեղինակն է Մաքսիմ Ֆադեևը։

## Ֆիլմագրություն
* 2015  — «Գուշակը» սերիալ ռեժիսոր Կոնստանտին Բերակով, երկրորդ պլանի դեր (ՏՎ 3 հեռուստաալիք)
* 2015 — «Կույրը» սերիալ, ռեժիսոր Ալինա Պոլիչուկ, երկրորդ պլանի դեր (ՏՎ 3 հեռուստաալիք)
* 2015 — «Հետք» սերիալ, ռեժիսոր Յուրի Հարնաս, Լերա, հրատարակության լրագրող (գլխավոր դեր), (Հինգերորդ ալիք)։
* 2019 — «Я не такой, я не такая» ֆիլմ (կատակերգություն/ դրամա ), ռեժիսոր Ռուսլան Պաուշու, փողոցային երգչուհի (երկրորդ պլանի դեր) ֆիլմի սաունդթրեքի կատարող։

## Սկավառակագրություն
### «Тутси»-ի խմբի կազմում

* «Самый-самый» (2005)
* «Капучино» (2007)

## Սինգլներ
* 2016 — «Ты лучше»
* 2016 — «Знаки и огни»
* 2017 — «Он»
* 2018 — «Фанта-кола»
* 2018 — «До мурашек»
* 2019 — «Повторяй за мной» (դուետ Միխայիլ Շուֆուտինսկու հետ)
* 2019 — «Дождем» (դուետ Դենիս Կլայվերի հետ)
* 2019 — «Люблю как умею» (feat Լեոնիդ Ռուդենկո)
* 2019 — «И любовь» (feat Վլադ Տոպալով) «Я не такая, я не такой» ֆիլմից
* 2019 — «Потом»
* 2020 — «Моя любовь»
* 2020 — «На ветру»
* 2020 — «Знаки и огни»
* 2021 — «Просто дождь» (feat Իրակլի Պիրցխալավա)
* 2021 — «По барам»
* 2021 — «Я буду любить тебя»
* 2021 — «Downtown»
* 2022 — «Нон-стоп»

## Տեսագրություն
### «Тутси» խմբի կազմում

* «Самый-самый» (2004)
* «Я люблю его» (2005)
* «Горький шоколад» (2005)
* «Сама по себе» (2006)
* «Сто свечей» (2006)
* «Чашка капучино» (2007)
* Пропади все пропадом (2022)

### Մենակատարային
* «Ты лучше» (2016)
* «Он» (2017)
* «Фанта-кола» (2018)
* «Повторяй за мной» (2019)
* «На ветру» (2020)
* «По барам» (2021)
* «Я буду любить тебя» (2021)
* «На ветру» (2020)

## Մրցանակներ

## Պատժամիջոցներ
2023 թվականի հունվարի 7-ին, Ուկրաինա Ռուսաստանի ներխուժման պատճառով, ներառվել է Ուկրաինայի պատժամիջոցների ցուցակում, ինչը ենթադրվում է երկրի տարածքում ակտիվների արգելափակում, տնտեսական և ֆինանսական պարտավորությունների կատարման դադարեցում, մշակութային փոխանակումների և համագործակցության դադարեցում, ուկրաինական պետական պարգևներից զրկում։

## Ծանոթագրություններ

## Արտաքին հղումներ
* 
* 

Կատեգորիա:Ռուսաստանի փոփ-վոկալիստներ